Guide: Apple AirPlay 2 – hvad er det og hvad kan det?

Apples AirPlay har efterhånden en del år på bagen, og der findes bunker af AirPlay kompatible enheder på markedet. Men AirPlay er ved at blive en smule begrænset, og konkurrencen fra Google Chrome er hård – så til Apples World Wide Developers Conference (WWDC) i juni i år lancerede firmaet den nye AirPlay 2 standard, der er Apples første multi-rum standard. Og det betyder faktisk nogle ret fantastiske muligheder for dig, der har Apple produkter.

Hvad er AirPlay 2?

Det simple svar: Multi-rum – men med forskellige højttalere på samme netværk.

Et af problemerne med de nuværende multi-rum systemer er, at du som bruger skal vælge et system – og så holde dig til det. Hvis du vælger Sonos højttalere kan du ikke senere købe en BeoPlay højttaler og sætte til systemet – og omvendt. Men med AirPlay 2 vil det være muligt, for så overtager Apple selve softwaredelen. Nu kan du altså have en soundbar fra Polk i stuen og kombinere den med en højttaler fra BeoPlay i køkkenet – og afspille musik i begge to på én gang.

Hvilke Apple produkter understøtter AirPlay 2?

Stort set alle nyere telefoner og tablets – hvis de understøtter iOS 11 kan du være helt sikker på, at de også understøtter AirPlay 2. Den komplette liste ser sådan ud (I rækkefølge efter udgivelse):

iPhone

iPhone X

iPhone 8 Plus

iPhone 8

iPhone 7 Plus

iPhone 7

iPhone 6S Plus

iPhone 6S

iPhone 6 Plus

iPhone 6

iPhone SE

iPhone 5S

iPad

12.9in iPad Pro (first generation)

12.9in iPad Pro (second generation)

9.7in iPad Pro

10.5in iPad Pro

iPad (fifth generation)

iPad Air 2

iPad Air

iPad mini 4

iPad mini 3

iPad mini 2

Derudover også iPod Touch i den 6. generation, ligesom stort set alle nyere Macs også vil understøtte standarden. Derudover vil Apple TV 4. generation og Apple TV 4K også understøtte AirPlay 2.

Hvilke højttalere og hovedtelefoner understøtter AirPlay 2?

Ved lanceringen havde Apple linet en hel bunke producenter op. Udover selvfølgelig deres egne Beats produkter og den nye Apple HomePod højttaler. Her er en liste over producenter der er repræsenteret i Danmark (Bemærk i øvrigt de mange danske producenter på listen):

Apple

Beats

BeoPlay

Bose

Bowers & Wilkins

Denon

Libratone

Marantz

Polk

Sonos (via opdatering)

Udover at producenterne vil lancere nye produkter med indbygget AirPlay 2, vil rigtigt mange af dem også opgradere allerede eksisterende produkter via en firmwareopgradering – oftest gjort let via deres app. Indtil videre har i hvert fald Libratone lovet at deres nyeste Zipp højttalere kan opgraderes. Men du kan forvente, at de fleste af producenterne vil opgradere deres nyeste produkter der i forvejen understøtter AirPlay til også at understøtte den nye standard.

Styr lyden med Siri

AirPlay 2 betyder også integration med Apples HomeKit – hvilket giver mulighed for at styre højttalerne ved hjælp af stemmen med Siri som mellem-“mand”. Du vil altså kunne sige “afspil musik med Michael Jackson i køkkenet” til Siri for at få musik kun der – eller “Afspil musik med Madonna over hele huset” for at få lyden fordelt i alle de rum hvor der er AirPlay 2 højttalere. Apples egen HomePod vil have indbyggede mikrofoner, så du vil kunne starte musikken ved blot at tale ud i rummet.

Hvornår kommer det?

AirPlay 2 er lige på trapperne og bliver bredt tilgængelig med iOS 11.2 opdateringen over de næste uger. Derefter skal du så vente på opdateringer af dine højttalere – eller ud at købe nye AirPlay 2 højttalere.

Guide: Apple AirPlay 2 – hvad er det og hvad kan det?